GiliGold/VAD_KnessetCorpus huggingface dataset:
נחמן שכטר: האוצר לא קשור כי האוצר מחזיק את הכסף בכיס, וצריך לתת את זה לבתי כנסת, מקוואות, כבישים, מדרכות, מתנ"סים תאורה רכב ודלק.
נחמן שכטר: מה פתאום שזה יהיה קשור?
נחמן שכטר: יש 7 מיליון שקל בכיס למה שיהיה קשור?
נחמן שכטר: זה קשור ועוד איך.
נחמן שכטר: זהו כסך ייעודי ששולם על ידי ואני רוצה שיעזרו לי לטפל בבעיותיי.
שולמית קואלמן: מה אתה רוצה?
שולמית קואלמן: היו"ר סופה לנדבר: מה אתה מבקש מהוועדה?
נחמן שכטר: דבר ראשון סמכויות פיקוח חד משמעיות לטיפול בכל ענף המתווכים ה"חאפרים" ואלו שהקפיאו רשיונות.
נחמן שכטר: היו"ר סופה לנדבר: סמכויות ופיקוח למי?
נחמן שכטר: מבחינתי שייתנו את זה למלד"ן, ואם לא למלד"ן, שייתנו את זה לרשויות המתווכים, ליצחק קמחי, המשטרה או כל אחד שייקח את הפיקוח.
נחמן שכטר: בתנאי אחד, בחוק נכתב מי שעובר על החוק, מגיעה לו שנת מאסר בפועל פלוס קנס או שניהם יחד, כך כתוב בחוק המתווכים.
נחמן שכטר: אין שום דבר, לא שנת מאסר, ואם מגיעות תלונות אין מי שיטפל בהם, אנחנו רוצים למסד את העסק.
נחמן שכטר: מילה אחרונה, בסקר שנערך על הענף הזה בישראל, במקום שנהיה בעשיריה הפותחת או ב- 15 הפותחים, לצערי הרב אנחנו נמצאים עדיין בתחתית הסולם בין ה- 30, אני רוצה להעלות את המקצוע הזה, להסתובב עם עניבה וחליפה ולהיות אדם מסודר.
נחמן שכטר: אם לא, אז או שיסגרו את הענף הזה או שלא יתנו להתעסק אתו בכלל בארץ.
נחמן שכטר: אין אפור, או שחור או לבן, תודה.
נחמן שכטר: היו"ר סופה לנדבר: רשות ההסתדרות לצרכנות, בבקשה.
חני מונין: שמעתי את דבריו של מר שכטר, ואני רוצה להגיד שאני חושבת שיש בעיה מאד חמורה לא רק אצל ה"חאפרים" אלא גם אצל מתווכים שיש להם אישור עם חותמת מאד יפה במשרד שלהם.
חני מונין: מתוך ניסיון אישי שלי, חיפשתי שנתיים דירה, באתי עם בקשות מאד מוגדרות, לא יותר מידי, והתרוצצתי עם כל מתווך, על דירות רבות.
חני מונין: בזבזתי הרבה זמן והרבה אנרגיה, וכל פעם התנפץ לי החלום מחדש.
חני מונין: אם ביקשתי גינה, אז הביאו לי שני עציצים ואמרו לי שזו הגינה.
חני מונין: בקשתי שלושה כיווני אוויר, קבלתי בקושי שני כיוונים ועוד חלון קטן של שירותים שמופנה לשכנים שנמצאים חצי מטר ממני.
חני מונין: זה היה אצל הרבה מאד מתווכים עם אישורים והסמכות וכו', והכל היה כחוק.
חני מונין: זו שרלטנות בעיני, זו אחיזת שווא, ואלו הבטחות שווא שלא מתקיימות בכלל.
חני מונין: בטלפון ובעיתונים, מדובר על דירה מקסימה, משגעת, נדירה, יש כל מיני סופרלטיבים להגדרה - - - היו"ר סופה לנדבר: הם יודעים לכתוב...
חני מונין: הם יצירתיים מאד בעל פה ובכתב, סופרלטיבים מכאן ועל להודעה חדשה, במציאות המצב שונה.
חני מונין: אנחנו יכולים לבקש עוד כספים שישקיעו בסיירות ובכל מיני דרישות מנהלתיות ואין סוף לכמה כסף ניתן להשקיע בזה מהצד הזה.
חני מונין: אבל אני לא בטוחה כמה השיטות האלו יהיו יעילות.
חני מונין: אני חושבת שאנחנו צריכים לפנות לציבור הלקוחות, לצרכנים, ולהגיד להם את העיקרון, שאני הבנתי אחרי בערך שנה וחצי של חיפושים.
חני מונין: הייתי מתקשרת למתווך חדש והייתי אומרת לו מה אני רוצה.
חני מונין: אמרתי לו, לא משנה לי איך אתה קורא לזה, אני קוראת לזה ככה, אני חושבת שיש הגדרה מאד מסוימת איך שאני מכנה את הדירה שאני רוצה.
חני מונין: אם אין לך דירה כזו תגיד לי, ואם לא תראה לי על ההתחלה דירה פחות או יותר איך שאני רוצה, ותשלח אותי לכל מיני מקומות אחרים, אני לא חוזרת אליך יותר.
חני מונין: כל ההצעות הראשונות שהיו להם בטלפון, נפלו, חזרו צעד אחד אחורה ואחר כך התחילו להראות לי דברים יותר רציניים.
חני מונין: בשביל זה אני פונה כאן לצד של הצרכנים ולא לצד של המתווכים.
חני מונין: אני אומרת לכם שאם אתם נתקלים במתווך שמסבן אתכם, אל תחזרו אליו, תשמיצו בפני החברים שלכם ובפני השכנים.
חני מונין: רק הדרך הזו של מה שאתה נותן, זה מה שאתה מקבל, זו הדרך של השוק הזה.
חני מונין: צר לי, אבל אני כבר לא כל כך מאמינה בעוד הוצאת כספים, בסיירות וכו', אני חושבת שזו השיטה שהכי עובדת.
עודד צידון: מה זה קשור?
חני מונין: למה זה לא קשור, זו אחת מעיקרי הבעיות הצרכניות בשוק התיווך.
חני מונין: אני אומרת שזה לא קשור אם יש לו רשיון או אין לו רשיון.
חני מונין: אני מעלה בעיה מאד חמורה.
נחמן שכטר: זה לא קשור לנקודה שאנחנו מדברים אבל אנחנו מוכנים לקבל גם את מה שאת אומרת.
יצחק קמחי: אם הבנתי נכון את דבריה של חני, אז יש תחושה שיש טובים ורעים.
יצחק קמחי: הטובים הם אלה שבמלד"ן או עם הרשיונות, והרעים הם אלה שבלי.
יצחק קמחי: מה שחני ניסתה להדגיש שגם הטובים הם לא בדיוק טובים.
נחמן שכטר: אני מודה ומתוודה - - -
יצחק קמחי: אז הבעיות קיימות לגבי פרקטיקת התנהגות של המתווכים, ללא כל קשר בהכרח אם יש להם רשיון או אין להם רשיון, ואם אני מבין אז הדיון היום הוא לגבי הפרקטיקה.
חני מונין: אני אומרת שאם כבר יוחלט פה שיבדקו את הנושא של המתווכים ה"חאפרים" אז אני אומרת שאחד מהדברים הראשונים שצריך לשים אליהם לב זה גם המתווכים עם הרשיון.
חני מונין: יש פה בעיות מאד אקוטיות בעיני הצרכן, הטרטורים, הזמן היקר שנלקח ממנו על הבטחות שווא, שהם בכלל בענף לא רק סקטור מסוים.
חני מונין: אם אתם מגדירים שרלטנים ולא שרלטנים אז השרלטנים נמצאים בכל מקום, גם עם תעודות.
נחמן שכטר: הצעתי את הדבר הזה, ואני אומר שבכל משרד שיש בו את הסמל הזה, אנא תכנסו, תראו מה קורה שם ושם תקבלו את השירות.
שולמית קואלמן: אבל אנשים לא יודעים, גם אני לא ידעתי כשחיפשתי דירה.
עודד צידון: שמי עודד צידון, יו"ר סוכני הנדל"ן המסחרי, שזה כולל את החברות הגדולות.
עודד צידון: אנחנו נמצאים ועובדים בשטח, הבעיה הגדולה שהועלתה היא בעיה של מתווכים שמרמים שמשקרים שמבטיחים ככה וככה, זה לדעתי עניין שונה כי כשלקוח רואה מודעה שלי בגלובס על בניין משרדים מפואר, ואני משקר אותו, הוא לא יעבוד אתי יותר.
עודד צידון: אנחנו עובדים ללא כסף, רק אם מתבצעת עסקה ונחתם חוזה, אני מקבל את העמלה שלי.
עודד צידון: אז מי שמשקר ומבטיח ומרמה את הלקוחות, לא יצליח בעתיד, זה בטוח.
עודד צידון: הבעיה היא אחרת, שיש מתווכים שעובדים בלי רשיון, בא אלי בן אדם ואני שואל אותו למה אין לך רשיון, הוא עונה לי, מה הרשיון הזה נותן לי?
עודד צידון: אם אני מגיש היום תלונה במשטרה נגד מתווך שעובד בלי רשיון, וניסינו את זה כמה פעמים, לא יצא מזה כלום.
עודד צידון: התיק נסגר מחוסר עניין לציבור.
עודד צידון: יש מתווכים שעובדים בלי רשיון, יש מתווכים שעובדים בלי לעבור את הבחינות, בלי שום דבר, ואף אחד לא נוגע בהם, לא מעניין אותם לשלם את הדברים האלה.
עודד צידון: מדברים פה על מתווך מבאר שבע בשם אלכס שמישהי הפנתה אליו מהסוכנות.
עודד צידון: מישהו בדק אם יש לאלכס רשיון?
עודד צידון: אם הוא מתווך?
עודד צידון: אם הוא לא עובר עבירות פליליות או עושה כל מיני דברים אחרים.
עודד צידון: היא הפנתה לשם, שזה בדרך כלל קשר מפה לאוזן, היא הולכת לאלכס, לא מבינה כלום, ואחרי זה מאשימים את כל המתווכים.
אלכסנדר צינקר: הבחורה בשם טבצ'ניק מכירה את אלכס ומפנה את כל העולים שבאים אליו.
עודד צידון: כי היא הגיעה אליו מפה לאוזן.
עודד צידון: אבל אנחנו במלד"ן, ולא משנה במלד"ן או כל ארגון אחר, אנחנו עובדים בהתנדבות ולא בשכר, ואם היו פונים אלינו ומבקשים שנבדוק את ה"אלכס" הזה מבאר השבע - - - היו"ר סופה לנדבר: אנשים יודעים לאן הם צריכים להגיע?
עודד צידון: הם לא יודעים וזו הבעיה.
עודד צידון: היו"ר סופה לנדבר: זו בעיה שאם במשרד התמ"ס קבלו שש פניות ציבור במשך השנה האחרונה.
יצחק קמחי: אין פניות רבות.
יצחק קמחי: יש גם פניות טלפוניות, ויפעת, כמו תמיד עושה עבודה יפה, צריך לעשות הבחנה איפה יש סמכות ואיפה לא.
יצחק קמחי: הסמכות שלנו היא לנקוט בהליכים פליליים במקרים מסוימים - - - היו"ר סופה לנדבר: אני אתן לו קודם לסיים, אני רוצה להבין איך אם יש כל כך הרבה פניות וכל כך הרבה אנשים שנפגעו מזה, בתמ"ס יש כל כך מעט פניות?
יצחק קמחי: או שאנשים לא יודעים לאן לפנות, או - - -
עודד צידון: אנשים לא יודעים לאן לפנות.
עודד צידון: אני רוצה לסיים במשפט אחד ולמקד את הבעיה.
עודד צידון: היום אם מתווך עושה דברים והחוק כולל הרבה דברים שמתווך צריך לעשות, הוא צריך להיות אמין, הגון, לבדו אם יש טאבו ואם יש נסך.
יהודית וייס: זה לא נאמר שום מקום.
יהודית וייס: היו"ר סופה לנדבר: בסעיף 8 מדובר על נאמנות והגינות.
עודד צידון: אם מישהו רוצה להתלונן על מתווך, אין לו כתובת, ואף אחד לא מטפל בזה, וחברים שלי, מתווכים אומרים לי שאין טעם לשלם את האגרות האלה למשרד המשפטים כי ממילא לא עושים כלום.
עודד צידון: לידי במשרד יש מישהו שעובד בלי רשיון, מרוויח יותר כסף ממני, שם פס על כולם ואף אחד לא עושה נגדו כלום.
עודד צידון: היו"ר סופה לנדבר: אני רוצה שנתמקד בחוק.
עודד צידון: סעיף 2 בחוק קובע כי אסור לעסוק בתיווך ללא רשיון, סעיף 6 קובע כי כדי לקבל רשיון צריך לעבור בחינות.
עודד צידון: סעיף 8 קובע כי מתווך יפעל בנאמנות ובהגינות.
עודד צידון: סעיף 10 קובע כי מתווך לא יתווך בעסקה שיש לו עניין אישי.
עודד צידון: סעיף 15 קובע שמי שעובר על החוק מקבל מאסר שנה וקנס של 600 ₪.
עודד צידון: סעיף 17 קובע שמי שאחראי על החוק זה הממונה על הגנת הצרכן במשרד התעשייה והמסחר.
יצחק קמחי: לא רק.
יצחק קמחי: זו סמכות מקבילה, זה לא חוק שלי.
יצחק קמחי: היו"ר סופה לנדבר: כך כתוב.
יצחק קמחי: סעיף 3 לחוק קובע כי ימונה רשם מתווכים שינהל פנקס של בעלי רשיונות ותיווך.
צפריר ורטפלד: אני מתווך כבר כמה שנים, קצת לפני החוק וגם אחריו.
צפריר ורטפלד: החוק לא שינה כלום מלבד דבר אחד, הוא מכריח אותי להחתים את הלקוח לפני העסקה, כדי שאהיה בטוח שהוא ישלם, וגם הוצאת רשיון ובזה נגמר סך הכל התפקוד של החוק.
צפריר ורטפלד: אני חייב להגיד שגם הלקוחות הם לא הכי הגונים ומנסים הרבה פעמים לעקוף את המתווכים לסדר אותם ולהימנע מלשלם דמי תיווך.
צפריר ורטפלד: המתווכים נעשים זהירים - - -
שולמית קואלמן: המתווכים מאיימים עליהם.
צפריר ורטפלד: לא בהכרח.
צפריר ורטפלד: היו"ר סופה לנדבר: אם בן אדם נכנס אליך לרכוש דירה, הוא חתום בטופס, איך הוא יכול לנסות להתחמק?
צפריר ורטפלד: הוא ינסה לשאול אותי על הכתובת.
צפריר ורטפלד: ..
צפריר ורטפלד: יש כל מיני שיטות.
צפריר ורטפלד: התיווך עולה לא מעט כסף ולכן מנסים לעקוף את זה אז המתווכים מטבעם יותר זהירים.
צפריר ורטפלד: בחוק, אני לא יודע איך אני צריך להתנהג בעבודה שלי, מול מתווך אחר.
צפריר ורטפלד: מול לקוח שראה דירה עם מתווך אחד ובא למתווך שני.
צפריר ורטפלד: על זה צצות כל התלונות וכל הבעיות שקורה שלקוחות נאלצים לשלם פעמיים תיווך, זה סגר לי את העסקה, זה הראה לי את הדירה וכל הסיפורים האלה ועל זה רוב התלונות.
צפריר ורטפלד: הבעיות הפליליות של רמאות וזיוף, על זה אין בכלל ויכוח ויש את זה בכל מקצוע, אבל בתבנית שלנו הבעיה היא שאין לנו אתיקה מקצועית.
צפריר ורטפלד: לא יודעים איך להתנהג אחד עם השני וכלפי הלקוח.
צפריר ורטפלד: כאן נוצרים הרבה פעמים חיכוחים בין מתווכים ומריבות, ורוב התביעות נעשות כששני מתווכים מעורים בעסקה.
צפריר ורטפלד: זו אחת הבעיות שקיימות בתיווך.
צפריר ורטפלד: מתווכים שעובדים, לא מנסים לעקוף, אני רואה משרדים שבא אליהם סוכן חדש ורוצה לעבוד, הצרה שקודם כל צריך להוציא רשיון ואחר כך להתחיל לעבוד בתיווך.
צפריר ורטפלד: אין סטאז', שלב התלמדות, התמחות, או כל שלב ביניים מהרגע שבן אדם מחליט שהוא רוצה להיות מתווך.
צפריר ורטפלד: בא אלי בחור בו 22 אחרי צבא ואומר שהוא רוצה לראות אולי הוא רוצה להיות מתווך.
צפריר ורטפלד: אין לי ברירה אלא להגיד לו שיוציא רשיון.
צפריר ורטפלד: הוא נבהל כי יש קורס ובחינה שהוא צריך לעשות בלי שהוא בכלל יודע אם זה מתאים לו.
צפריר ורטפלד: גם כשהוא מתחיל לעבוד הוא יכול ישר לפתוח משרד בלי להכיר את מקצוע.
צפריר ורטפלד: דבר נוסף שהוא בעייתי בחוק, אין לי שום סמכות לכלום ושום אחריות לכלום.
צפריר ורטפלד: בכל העולם זה מקצוע מאד מכובד עם אנשים מכובדים, בישראל התפקיד שלי הוא לקחת בן אדם, כמו הגברת שחיפשה דירה, להחתים אותו על טופס, להראות לו כמה דירות שישנן בשוק, ולקחת אותו לעורך דין שישבור אתו את הראש ויעשה את העסקה, העבודה שלי נגמרה.
צפריר ורטפלד: כל הבדיקות והפעולות המשפטיות, הכל עושה עורך דין, שהרבה פעמים לצערנו אנחנו יודעים טוב יותר מעורך דין.
צפריר ורטפלד: יש עורכי דין שלא מתעסקים בנדל"ן, יש להם סמכות לעשות חוזים מטעם החוק, ולי מטעם החוק אסור לתת אפיל זיכרון דברים שנתן לי עורך דין בשביל לחתום.
צפריר ורטפלד: אז המתווכים מרגישים שהם יכולים לעשות ככל העולה על רוחם כי יש להם אחריות לפעול בנאמנות ובהגינות אבל מצד שני אסור לי לגלות מידע שנתקבל מהלקוח, ללקוח אחר.
צפריר ורטפלד: מה זה אומר?
צפריר ורטפלד: אם גר נרקומן בבניין או משפחה עם 17 נפשות ותזמורת, מותר לי או אסור לי לגלות, אם גילה לי את זה הלקוח.
צפריר ורטפלד: זה הבסיס לכל התלונות כי החוק לא מסדר לנו את סדרי העבודה.
צפריר ורטפלד: היו"ר סופה לנדבר: רק עכשיו התעוררתם בקשר לחוק הזה?
צפריר ורטפלד: מתי החוק עבר?
צפריר ורטפלד: יש את הנושא של "גורם יעיל" שאני קורא בפסקי דין ואני אף פעם לא יודע מה זה "גורם יעיל" וגם השופטים לא יודעים.
צפריר ורטפלד: היו"ר סופה לנדבר: מתוך 120 חברי כנסת לא מצאתם אחד שיגיש תיקון לחוק?
נחמן שכטר: מגישים תיקון.
צפריר ורטפלד: יש נושא למשל של בלעדיות בטיפול של דירה.
צפריר ורטפלד: אני רואה פסקי דין שמבטלים את זה, בעד זה ונגד זה, ואנחנו מבולבלים.
עבד-אלמאלכ דהאמשה: לפי החוק אני רואה שישנן שתי רשויות שיכולות לדאוג לסדר בנושא הזה וזה נציב תלונות ציבור של המועצה לנכסי דלא ניידי, כך זה נקרא?
נחמן שכטר: למלד"ן יש משהו פנימי שלנו, נציג תלונות ציבור שלנו, משהו פנימי לחלוטין שאנחנו בנינו.
עבד-אלמאלכ דהאמשה: אז יש לנו את הממונה על הגנת הצרכן, אז מה אתם עושים?
עבד-אלמאלכ דהאמשה: אנחנו שומעים דברים שהם תוהו ובוהו.
יצחק קמחי: אנחנו לא הרשות ולא הסמכות הבלעדית בעניין הזה, יש לנו סמכות מקבילה, הסמכות שלנו מצומצמת רק לעבירות הפליליות.
יצחק קמחי: החוק, כפי שהעלו כאן, לא שלם.
יצחק קמחי: יושבת כאן רשמת המתווכים שחיה אותו יום יום.
יצחק קמחי: לגבי זהו תחום נוסף ועוד אחריות נוספת שהוטלה לפתחנו.
יצחק קמחי: אז אנחנו מקבלים אותה בשמחה אבל גם בעצב כי אנחנו מטפלים בעוד מטלות נוספות, אנחנו לא עוסקים בחוק המתווכים.
יצחק קמחי: חוק הגנת הצרכן הוא רחב, הוא חל על כל המשק וענף התיווך הוא ענף אחד מיני רבים מאד.
עבד-אלמאלכ דהאמשה: קצרה ידכם מלהושיע?
יצחק קמחי: זה לא עניין של קצרה ידינו.
יצחק קמחי: אם תשימו לב, חלק גדול מהתלונות, ממה שהספקתי לעיין ברפרוף, שהופנו לוועדה, עוסקות באנשים שעוסקים בהונאה וברמיה של אנשים.
יצחק קמחי: זה לא דברים שנכנסים לגדרו של חוק הגנת הצרכן, וזה לא במסגרת הסמכויות שלה.
יצחק קמחי: זה שייך לסמכויות של המשטרה.
יצחק קמחי: אין לנו את הסמכות לטפל בעבירות מסוג כזה.
יצחק קמחי: בעבירות שכן יש לנו את הסמכות, אז ישנן תלונות.
יצחק קמחי: היו"ר סופה לנדבר: כמה תלונות יש לך?
יצחק קמחי: יש מספר שנתנה כאן התובעת הראשית.
יצחק קמחי: היו"ר סופה לנדבר: כמה?
יצחק קמחי: אין לי מספר.
יצחק קמחי: היו"ר סופה לנדבר: מאיפה אנשים יודעים שאפשר לפנות למשרד שלך?
יצחק קמחי: כמו שיודעים בכל מקום לפנות בתלונות, פונים אלי גם בדברים שלא שייכים אלי.
יצחק קמחי: היו"ר סופה לנדבר: איפה אתם מפרסמים את זה?
יצחק קמחי: זה לא קשור בפרסום.
יצחק קמחי: אנחנו לא עוסקים רק בתיווך.
עבד-אלמאלכ דהאמשה: אני רוצה להציע דבר אחד ותגידו לי אם אתם מסכימים לזה.
עבד-אלמאלכ דהאמשה: אני מציע שנעשה עוד ישיבה, בתקופה של חודש חודשיים, יבוא גם השר הממונה, אנחנו רוצים לראות איך המשרד שלכם נערך לטפל בזה.
יצחק קמחי: אנחנו לא השר הממונה.
יצחק קמחי: נעשה סדר, זה לא חוק של משרד התמ"ס.
שולמית קואלמן: משרד המשפטים, תמ"ס וביטחון פנים.
עבד-אלמאלכ דהאמשה: אבל מישהו נתן לכם את הסמכות להגן - - -
יצחק קמחי: נתן גם לנו את הסמכות.
עבד-אלמאלכ דהאמשה: אבל אתם הרשות המוסמכת.
עבד-אלמאלכ דהאמשה: אני מסכים שיש דברים שהמשטרה צריכה לטפל בהם.
עבד-אלמאלכ דהאמשה: אבל מי יפנה למשטרה.
עבד-אלמאלכ דהאמשה: אתה הרשות המוסמכת.
יצחק קמחי: אני לא הרשות המוסמכת.
יצחק קמחי: אני הרשות המוסמכת לטפל בעבירות פליליות.
עבד-אלמאלכ דהאמשה: אני אדם קטן, ולמדתי קצת משפטים, ואני יודע שלפי החוק, הרשות המוסמכת לטפל בדברים האלה הם אתם.
עבד-אלמאלכ דהאמשה: היות ואתם לא ערוכים, ואין לכם כוח אדם, ואתם לא בנויים לזה ולא מוכנים לטפל בזה, זו שאלה אחרת, אני מוכן לשמוע את זה אבל זה לא פותר אתכם מהחובה.
עבד-אלמאלכ דהאמשה: לפי החוק, אתם המוסמכים ואתם חייבים לטפל.
עבד-אלמאלכ דהאמשה: לכן אני מציע שנעשה עוד ישיבה בתוך תקופה של חודשיים ותבואו אלינו מוכנים עם תשובות אם אתם מוכנים להמשיך הלאה עם העניין הזה או איך צריך לפתור את הבעיה.
יצחק קמחי: יש כאן דברים שהועלו, והם לב הבעיה.
יצחק קמחי: מה שבסמכות שלנו, אין לי שום ויכוח.
יצחק קמחי: חבר הכנסת דהאמשה, אני אשמח להראות לך ולהסביר לך מה בסמכות שלנו ותראה את סוג התלונות שישנן.
יצחק קמחי: רוב התלונות שישנן לא קשורות לנושא הסמכות שלנו.
יצחק קמחי: תלונות על התנהגות לא נאותה, מישהו שעוסק בהונאה או ברמייה או שלא בדק נכס או שלא דיווח על תזמורת של 20 נשים בדירה ליד או כל דבר אחר, הדברים האלה לא נמצאים אצלנו.
עבד-אלמאלכ דהאמשה: איך אתה קובע שהם לא נמצאים אצלכם?
יצחק קמחי: בסעיף 15 לחוק, שהוא העונשין, ורק העונשין בסמכותנו, וכל הדברים האזרחיים הם לא בסמכותנו, כיוון שאתה משפטן, אני יכול להראות לך את החוק, אני יכול לפעול לפי הוראות החוק.
עבד-אלמאלכ דהאמשה: אני קורא שלפי החוק, הסמכות - - -
יצחק קמחי: אבל תראה לפי איזה סעיפים.
יצחק קמחי: יש לי כאן את החוק, ותראה מה אני יכול לעשות ומה לא.
עבד-אלמאלכ דהאמשה: לפי חוק המתווכים במקרקעין החוק קובע כי הממונה על הגנת הצרכן, נתונות לו הסמכויות באם נעשו עבירות לפי חוק זה.
יצחק קמחי: לא כל העבירות.
יצחק קמחי: היו"ר סופה לנדבר: יכול להיות שכדי להבין את זה, אנחנו צריכים לשמוע את המשרד לביטחון פנים.
יצחק קמחי: כמה פניות אתם מקבלים?
יצחק קמחי: אני מציע שתשמעו גם את משרד המשפטים.
יצחק קמחי: היו"ר סופה לנדבר: נשמע את כולם וגם נחשוב יחד מה צריך לעשות בחקיקה הקיימת כדי לתקן אותה ולתת שיניים למי שצריך אותם.
קובי שיבר: גברתי היושבת ראש, קודם כל אני רוצה לעדכן אותך שהגיעה ראש היחידה לתלונות הציבור של המשטרה, נצ"מ שולה קדם.
קובי שיבר: לגבי המשרד שלנו, אנחנו מקבלים כידוע לך באופן קבוע מספק יחסי גבוה של תלונות של עולים חדשים שהמרכז שלהם זו הונאה.
קובי שיבר: הונאה בדרך כלל מסתמכת על חוסר הידע של העולים החדשים, הן לגבי החוק הישראלי והן לגבי נורמות ההתנהגות במסחר ובשיווק בישראל, שזו בעיה הידועה לך, בכל הנושאים הקשורים גם לבעיות של משרד הקליטה.
קובי שיבר: לגבי עולים בנושאים מסוימים, יש בעיה של חוסר מידע, ואני חושב שאולי המסקנה הראשונה של דיון היום, זה שצריך להרבות את הסברה וההדרכה לעולים בכל הנושאים הקשורים לקליטה.
קובי שיבר: הייתי אומר שאצלנו יש אפילו יותר תלונות בנושא של רכישת רכב לעולים ומימוש זכויות עולים ואולי הבעיה הכי כאובה היא נושא שעולים נמשכים מכורח הנסיבות להסתייע בהלוואות למימון של קליטתם בארץ.
קובי שיבר: היינו מציאת עבודה, דיור, בתי ספר, השכלה רישוי וגם רכב.
קובי שיבר: הם נסחפים לשוק האפור ונופלים גם לבור עמוק ובוודאי תם חברי הכנסת מודעים לזה, זו בעיה מאד כאובה.
קובי שיבר: המשטרה אמונה על אכיפה וביצוע של כל החוקים כולל החוקים הקשורים פה בתיווך ובמכירת נכסי דלא ניידי.
קובי שיבר: אני חושב שמעט מידי תלונות מופנות, על ידי כל הגורמים, כולל אלה שיושבים פה, אל המשטרה, והכתובת הראשונה היא המשטרה.
קובי שיבר: היו"ר סופה לנדבר: כמה תלונות קבלתם בשנה שעברה, וכמה תיקים נפתחו?
קובי שיבר: אצלי אלה תיקי תלונות.
קובי שיבר: כל תלונה שמגיעה, נפתח תיק.
קובי שיבר: אבל בנושאים האלה של הונאת עולים, אני יכול להגיד שזה לא עובר את ה- 20 בשנה וזה מעט מאד.
קובי שיבר: אני חושב שזה מתוך חוסר מודעות.
קובי שיבר: על המצב במשטרה אין לי מידע מדויק, אולי שולה תעדכן אותנו.
קובי שיבר: קבלו התראה מאד קצרה על הדיון היום, ולכן הצעתו של חבר הכנסת דהאמשה לקיים דיון נוסף יותר יסודי, אני חושב שהיא במקומה.
קובי שיבר: היו"ר סופה לנדבר: אנחנו נעשה את זה.
קובי שיבר: אני גם מציע שלפני זה, היועצת המשפטית של הוועדה, ואנשי הוועדה, וגברתי, תדאגו לספק לנו את החוק, את הצעת החוק, את כל התקנות שהוצאו וחיצי כיוון לדיון ממצה.
קובי שיבר: היו"ר סופה לנדבר: תודה רבה.
שולמית קדם: אני מתנצלת שאני פה בכובע של תלונות הציבור, שלא נוגע ישירות לעניין של אכיפה ופתיחת תיקים.
שולמית קדם: מהפן הזה שקובי הציג של תלונות עולים, בשנה האחרונה שמנו דגש לאתר ולמקד את הרישומים שלנו לגבי כל תלונה שתגיע בנושא של הונאת עולים או חוסר שביעות רצון של עולים מטיפול משטרתי בעניינים שלהם כי מטבע הדברים אלה תלונות נגד אנשי משטרה, זה הכובע שאני אמונה עליו.
שולמית קדם: לעניין, אני מסכימה עם חבר הכנסת דהאמשה, בעניין של האכיפה, והעבירות הקלות שמדברים עליהם פה, עבירות בעיסוק ללא רשיון וכו'.
שולמית קדם: המחוקק הצביע על מישהו ספציפי שאמור לטפל בזה וזה באמת ממונה על הגנת הצרכן.
שולמית קדם: אני רואה מהדיון הזה שעולים כמה בעיות.
שולמית קדם: בעיה אחת, העבירות שהעלו, שיש הרבה מתווכים שעוסקים ללא רשיון, שלכאורה, מבחינה משטרתית אני לא רואה את המשטרה פותחת תיקים ומעמידה לדין בעניינים האלה.
שולמית קדם: למשטרה יש גם כך עבירות שרק היא אמונה עליהם, ולא גוף אחר.
שולמית קדם: ברגע שיהיה גוף אחר, אני חושבת שמטבע הדברים, מירב האכיפה בתחום הזה, כי גם הם מגישים כתבי אישום וכו', ולמשטרה בשנים האחרונות יש גם "גייטיניג" שמאפשר לה לנפות את אותן עבירות שאין לה זמן לטפל בהן.
שולמית קדם: אז קשה לי לראות את המשטרה, דווקא בקטעים אלה של העבירות הקלות של חוק המתווכים אוכפת ונותנת את כל המשאבים לזה.
שולמית קדם: עניין שעלה כאן והוא עניין נכון, זה עניין של כללי אתיקה.
שולמית קדם: נאמר פה, ולי לא ידוע דבר על זה, שאין כללי אתיקה מסודרים שיכלו למנוע הרבה מהבעיות האלה ושהייתה כתובת בתוך הרשות הזו לטפל בהם.
שולמית קדם: זה לא שייך למשטרת ישראל אם מתווך הפר כללי אתיקה כאלה ואחרים, אולי יחליטו להטיל את זה על המסחר והתעשייה, והמשטרה בוודאי ובוודאי צריכה לטפל באותן עבירות חמורות של הונאה.
שולמית קדם: אנשים נשארים מרוששים מכל מיני תרמיות כאלה ואחרות שנעשות בשיתוף של מתווכים או באמצעות מתווכים.
שולמית קדם: כאן בוודאי שלא נוכל לברוח מאחריות, מדובר בעבירות חמורות שיש לתת עליהן את הדעת, ולמצות את הדין עד תום עם כל אחד שתוגש נגדו תלונה כזו.
שולמית קדם: אני מצטערת אם אדרש לעשות שיעורי בית בעניין של סטטיסטיקות וכו', במידה ויש לי, ולהביא את עמדת המשטרה ועמדת אגף החקירות, שאני לא מייצגת אותה בדיון הזה, אני אשמח לעשות את זה לדיון הבא.
נחמן שכטר: הנושא הפך פתאום להיות נושא של עולים.
נחמן שכטר: 90% מהתלונות אינם של עולים.
נחמן שכטר: הוצאנו מסמך, במלד"ן, בשפה הרוסית ובשפה האמהרית, ופיזרנו דרך משרד הקליטה.
נחמן שכטר: ביצענו גם כנסים לעולים בערים שונות, שנאמתי בפניהם, וטענתי בפני כל כלי התקשורת הרוסיים ובעיתונות.
נחמן שכטר: בימים אלה מופץ חוק המתווכים ברוסית שתורגם על ידי בחור מאשדוד, אלכס ברגינסקי, יו"ר חטיבת העולים אצלנו.
נחמן שכטר: זה ביצוע פרטי של מלד"ן, לא ממשלתי.
נחמן שכטר: היום התלונות אינם של עולים.
נחמן שכטר: לעולים יש בעיה, ואין על זה ויכוח, החוק גם הגיע בגלל העולים, אבל רוב התלונות אינם של עולים, ורוב התלונות אינן דווקא הונאה אלא אתיקה ומשמעת.
עמוס להט: רק שלעולים זה קטלני.
עמוס להט: היו"ר סופה לנדבר: אני לא רוצה לפגוע באף מקצוע, אבל כולם יודעים שבגלל שהעסק פרוע ורק 1100 איש הם חברי מלד"ן, יכול להיות שבגלל זה יש בעיה או כתם על המקצוע.
עמוס להט: אנחנו גם יודעים שרק כל אדם חמישי הוא עולה מחבר העמים או ממדינות אחרות והיתר, הצברים, גם עוברים את ההונאה.
עמוס להט: אני רוצה להביא את הנקודה של העולים החדשים מהצד של הסוכנות היהודית.
עמוס להט: הנושא של העולים החדשים הוא קטלני משני היבטים, מכיוון שהאנשים המגיעים לכאן ברובם לא מכירים את החוק, והם טרף קל לכל מיני אנשים בתחום התיווך וגם בכל מיני תחומים אחרים, אבל אנחנו דנים כרגע בתחום התיווך.
עמוס להט: דבר שני, זה קטלני לנו מבחינת עליה.
עמוס להט: למשל הסיפור הזה של העולה מירקוצק, בירקוצק קהילה של 5,000 יהודים, זה חוזר כבומרנג לשם, ובימים טרופים אלו של מדינת ישראל, שאנחנו מתקשים להביא עולים חדשים, תארו לעצמכם איך זה עובד בקרב הקהילה היהודית שם.
עמוס להט: תוך שעה כולם יודעים.
עמוס להט: מגיע עולה חדש למדינת ישראל, מרמים אותו משקים ומסדרים אותו.
עמוס להט: זה דבר בלתי נסבל מבחינתנו ובגלל זה אני מבקש מכל הרשויות לנקוט את כל הצעדים הדרושים.
עמוס להט: לדיון הבא הייתי ממליץ להזמין גם את משרד הקליטה משום שהוא אחראי מנחיתת העולה בארץ.
עמוס להט: יתרה מכך, במידה ויש דפי הסבר, את אותם דפי הסבר צריך להתחיל לחלק שם, ולא כשהוא מגיע לכאן.
עמוס להט: שם יש לו עוד זמן ללמוד, פה אין לו זמן, הוא מתחיל לרוץ בין המוסדות.
עמוס להט: אני מציע שאם יש דפי הסבר של עשה ואל תעשה, נפעל ביחד עם משרד הקליטה לחלק את הדפים האלו לאנשים שם ולא רק כאן.
יהודית וייס: אין ספק שהחוק לוקה בהרבה חסרים.
יהודית וייס: היו"ר סופה לנדבר: מתי יצא החוק הזה?
יהודית וייס: הוא נכנס לתוקף ב- 1 לאפריל 97, הוא חסר יותר ממה שהוא מפרש וזו בהחלט בעיה.
יהודית וייס: כמי שצריכה להפעיל אותו, אני נתקלת בהרבה מאד בעיות.
יהודית וייס: לגבי כל הבעיות שהועלו פה, יש ועדה מייעצת שלי, שמר שכטר חבר בה, שיוזמת כרגע כתיבת תקנות אתיקה.
יהודית וייס: כרגע יש ויכוח אם זה צריך להיות מעוגן בחוק, או שזה יוסף כתקנות.
יהודית וייס: התקנות האלו אמורות לפתור לפחות חלק מהבעיות שהועלו פה.
יהודית וייס: היו"ר סופה לנדבר: אבל את אומרת שהרפורמה הזו בינתיים היא בהמשך של 4 שנים.
יהודית וייס: מה שבצנרת כבר ארבע שנים זה העניין שבגללו עדיין לא חודשו רשיונות של אלו שהיו צריכים לחדש ב- 2002.
שולמית קואלמן: אז כל המאגר לא מעודכן בעצם?
יהודית וייס: כל המאגר מעודכן ולא מעודכן.
יהודית וייס: אנשים קבלו למעשה הארכה אוטומטית, מבחינתם הם מורשים.
יהודית וייס: הם קבלו הארכה אוטומטית משום שעוד לא יכולנו להוציא שוברי תשלום כי התקנות עדיין לא מוכנות.
שולמית קואלמן: אם בן אדם רוצה לדעת היום אם מתווך מורשה או לא, למי הוא צריך לפנות?
יהודית וייס: הוא פונה אלי, אני אגב הכתובת היחידה לעניין בירור מורשה או לא מורשה.
שולמית קואלמן: איפה הוא יודע שאפשר לפנות אלך, יש פרסום?
יהודית וייס: לא, אבל פונים, יש לי המון פניות בעניין.
נחמן שכטר: היה פרסום שהוצאת לפני שנה בדיוק.
נחמן שכטר: היו"ר סופה לנדבר: אם לא הייתי עושה שיעורי בית, דרך יפעת, אז לא הייתי יודעת שאני צריכה לפנות אליך.
שולמית קואלמן: כמה פניות מגיעות אליך?
יהודית וייס: עד היום, מאז 97, הגיעו כמעט 200 תלונות ענייניות.
יהודית וייס: היו"ר סופה לנדבר: זה לא הרבה.
יהודית וייס: זה לא לגבי בירור אם יש או אין רשיון.
שולמית קואלמן: בירור על רשיון נעשה בטלפון?
יהודית וייס: בירור על רשיון נעשה בטלפון.
יהודית וייס: יש כאלה שמבקשים אישור בכתב, אז אני מפקססת להם, אין עם זה בעיה.
יהודית וייס: אני רוצה לומר עוד שני דברים מאד מהותיים לדיון הזה.
יהודית וייס: שכר טרחה, על פי סעיף 14 לחוק ניתן למתווך אם נתקיימו שלושה תנאים, אם יש לו רשיון (בתוקף), אם הוא החתים את הלקוח על הזמנה בכתב, שכוללת את כל אותם אלמנטים שקבע שר המשפטים, ואם היה גורם יעיל בביצוע העסקה.
יהודית וייס: הפרט של הגורם היעיל בביצוע העסקה יכול להיות בעייתי ביותר, והוא נדון בבתי משפט הרבה פעמים בגלל ויכוח מר ונמהר בין המתווך והלקוח שלו אם הוא היה גורם יעיל או לא היה גורם יעיל.
יצחק קמחי: אין גורם אחר שיכול לקבוע את זה לבית המשפט.
יהודית וייס: זה לצורך הבהרת העניין הזה.
יהודית וייס: עכשיו לעניין אכיפת החוק שדברתם עליה.
יהודית וייס: מכיוון שבידיי אין שום סמכות לזה, בכל זאת יזמתי איזשהו הליך בשנה שעברה.
יהודית וייס: הוצאנו לכל מתווך מורשה, שזה עתה חידש את רשיונו, כרטיס פלסטיק שמהווה תעודת רשיון נייד, שכולל את שנות הרישוי.
יהודית וייס: במקביל, פרסמנו לציבור הלקוחות, בארבעה עיתונים יומיים, כולל ברוסית, הודעה לפיה מומלץ - - -
שולמית קואלמן: מתי?
יהודית וייס: לפני שנה בערך.
יהודית וייס: לפיה מומלץ ללקוחות להשתמש רק בשירותיהם של מי שמסוגל להציג את אותו כרטיס פלסטיק.
יהודית וייס: בנוסף אמרתי באותה מודעה, שאם מתווך נתן לך שירות, ואין בידיו אותו כרטיס, אתה לא חייב לשלם לו.